google/wiki40b huggingface dataset:
Katad

Ang mga katad ay mga balat ng malalaking hayop, katulad ng baka o mga wangis-baka, na dumaan sa proseso ng panggagamot o pagluluto para mapanatili ang kanilang katibayan at angking katangian. Isa sa mga pinakaimportanteng gamit nito ang kaugnay ng paggawa ng mga sapatos. Marami pang ibang bagay na yari sa katad. Ilan sa mga halimbawa ang dyaket, mga mahahabang pangginaw, palda, at iba pang mga damit. Pinaggagamitan din ng katad ang mga bag, bagahe, sinturon, mga kasangkapang-pambahay o pangopisina, at mga kagamitan sa paglalaro tulad ng sa golp.

Pinagmumulan

Sa mga bakahan nakukuha ang maraming bilang ng mga balat ng baka, sapagkat ang mga baka ang pangunahin at pinakamahalagang hayop na napagkukunan ng katad. Kabilang sa mga bansang may mga bakahan ang Estados Unidos, Canada at Arhentina.

Paghahanda ng katad

Bago maging produktong tulad ng mga sapatos, sinturon, bag at iba, nagdaraan muna sa isang proseso ng paghahanda ang mga katad:
Sa una, inaasnan muna ang mga balat upang mapanatili ang kalidad nito kahit na itabi o ibyahe man patungo sa ibang pook. Sa tanerya' (tawag sa pook na katadan o "gawaan ng katad"), hinugasan ang mga ito para matanggal ang asin. Pagkaraan, binababad ito sa maasim na mga apog para madaling alisin ang mga balahibo. Isang makina ang nagtatanggal ng mga buhok na ito. Aalisin naman ng isang tao ang mga labis na laman ng hayop na nakadikit pa sa mga katad. Muling huhugasan ang mga ito para naman maalis ang mga katas ng maasidong limon at para lumambot.
Daraan naman ang mga katad sa isa sa proseso ng pagkukulay o pagta-tan (tanning). Dalawa ang uri ng pagkukulay: isang ginagamit ng mga balat at kahoy mula sa mga punungkahoy (vegetable-tanning; nakababad sa malaking lalagyan para masipsip ng katad ang mga solusyong pangulay), samantalang ang isa pa ay ang pagkukulay sa pamamagitan ng kromo (chrome-tanning; nasa isang malaking dram na may lamang mga solusyong kimikal ang mga katad).
Pagkaraang masipsip ng mga katad ang mga kulay, anuman ang prosesong ginamit sa itaas, inaahitan na ang mga katad para magkaroon ng magkakatulad na sukat ng kakapalan. Ididikit naman sila pagdaka sa mga tabla ng salamin na daraan sa painitan para matuyo at lumambot pa. Pinipisa pa din ito ang mga ito sa pamamagitan ng isang kasangkapan-pampisa na hinahawakan ng kamay, isang pamamaraan na nakapagbibigay sa mga katad ng kulu-kulubot na anyo ng mga ito. Sa huli, titimplahan pa uli ang mga ito ng iba pang pangulay at mga pampakinis.
U;Nee

Si U;Nee ay isang mang-aawit sa Timog Korea.
Korina Sanchez

Talambuhay

Ipinanganak si Korina Sanchez sa Hong Kong noong 5 Oktubre 1964. Anak siya nina Ramon Sanchez, isang tagapangasiwa sa Ambassador Hotel, at Celia Baluyut, isang mang-aawit. Ang pamilya Sanchez ay bumalik ng Pilipinas ng itaguyod ng mga magulang niya ang isang kompanyang gumagawa ng mga posturyosong alpombra.
Nag-aral si Korina Sanchez sa Maryknoll College (ngayo'y Miriam College) na kung saan nagtapos siya ng kursong Communications Arts. Nag-aral rin siya ng wikang Pranses sa Alliance Francaise de Manille. Sa panahon ding ito nag-aral si Korina Sanchez sa Programs Philippines Incorporated na kung saan ay nag-aral siya ng pamamahayag. Di kalaunan ay naging takapahayag siya ng balita sa telebisyon.
Nagsimula si Korina Sanchez sa pag-uulat ng panahon bago siya naging tagabalita. Nang buksan muli ang ABS-CBN matapos ang Edsa Revolution noong taong 1986, si Korina Sanchez ay isa sa mga unang host at mamamahayag dito. Siya ang host at tagapangasiwang ng mga tanyag na programang pantelebisyon tulad ng Magandang Umaga, Bayan (kasama ang kapwa mamamahayag at ang nakaraang pangalawang pangulo ng Pilipinas na si Noli de Castro), Hoy Gising!, Balitang K, Isyu 101 at TV Patrol.
Nakasama niya si Kris Aquino sa programang Morning Girls with Kris and Korina at ngayo'y host siya ng sarili niyang lingguhang programa na Rated K: Handa Na Ba Kayo? at ng programang pambalita ng ABS-CBN na Bandila. Maririnig din siya sa radyo sa programa ng DZMM na pinamagatang Tambalang Failon at Sanchez.

Mga Parangal

Si Korina Sanchez ay pinagkalooban ng iba't ibang parangal...tulad ng Gawad CCP para sa Telebisyon, Community Outstanding Young Achievers Awards, Catholic Mass Media Awards, KBP Golden Dove Awards at PMPC Star Awards. Siya ay ginawaran din ng parangal bilang Best Newscaster para sa TV Patrol, Best Talk Show Host para sa Morning Girls with Kris and Korina, Pipol of the Year 2004, at Best Female Newscaster ng Unibersidad ng Santo Tomas noong 2005.
Lalawigan ng Kahramanmaraş

Ekonomiya

Sa kasaysayan, kilala ang Kahramanmaraş sa mga ginto nito. Medyo bago ang industriya ng tela dito at karamihan ay de-makina.
Oki Doki Doc

Ang Oki Doki Doc ay isang palabas sa telebisyon sa Pilipinas ng ABS-CBN.
Bilis

Pagkuha ng bilis

Upang makuha ang bilis o speed, na sinasagisag ng titik na ,
kung saan ang  ay ang distansiya o layo at ang  ay ang oras o panahon lumipas.
Mga Igorot

Pinagmulan ng Salitang "Igorot"

Ang salitang Igorot ay likha ng mga hapon bilang tawag sa mga tribong hindi nila nakolonisa sa Luzon. Golot (mountain chain) ang pinagmulan ng salita at dinagdagan ng unlaping i- (nakatira sa). Sa unang opisyal na ulat ng sénsus noong dumating ang mga Amerikano, isinulat ni D.R. Barrows na kinupkop na niya ang pangalang Igorot upang itawag sa kabuuan ng mga tribong Malay sa Hilagang Luzon na may pare-parehas na pisikal na katangian, malapit ang mga lenggwahe at may parehong grado ng kultura. May buong rekord sa antropolohiya na nagsasabing: sa nakararaming lenggwahe sa Hilagang Luzon, ang ibig sabihin ng ‘Igorot’ ay ‘taong bundok’ at pansamantalang ipinangalan ito sa grupo ng pirimitibong mga tao ng Hilagang Luzon dahil ito ay sumasaklaw sa malaking bilang ng mga taong bundok. Ito rin ang ginagamit ng mga Igorot upang tawagin ang kanilang sarili at may mga etnolohikal na kasulatan tungkol dito.

Pisikal na Distinksiyon

Ang nakararami ay mayroong mga matang bilugan ngunit magaganda at karamihan ay pandak. Malalaman mo agad na Igorot ang isang babae sa pamamagitan ng kanyang malalaking binti dahil sa pag akyat ng bundok pati na rin sa mga lalaki. Ang mga balat ng mga Igorot sa Benguet ay karaniwang mapuputi ngunit ang iba ay maitim dahil babad sa ilalim ng mainit na araw. Ang mga kalalakihan ay kinagawiang maikli ang buhok. Ang mga kababaihan naman ay nagpapahaba ng buhok at nag-iiwan ng bangs sa noon na tama ang ikli upang sila ay makakita ng maayos. Ang sinaunang mga Igorot ayn naiiba sa itsura ng makabagong mga Igorot. Ang makabagong Igorot ay natural na maliliit ang tanggkad (4'8-5'5)

Kasalukuyan

Sa kasalukuyan, marami na ang mga kalalakihan na nagdadamit civilian. Ito ang nagsisilbing uniporme ng mga pangulo at mga konsehal kung may pasok o may isineselebra ang nasyon. Ang mga kababaihan naman (kaiba sa ibang hindi Kristiyanong pangkat sa Pilipinas), ay dinadamitan ang kanilang buong pangangatawan. Ang kanilang damit-pantrabaho ay palda na hindi lalampas sa tuhod, pantaas na may mahabang manggas at tawel o piraso ng tela na ibinabalot nila sa kanilang ulo. Ngunit, sa kasalukuyang panahon ang pananamit ng Igorot ay nagiging moderno na rin.

Patungkol sa IPRA

Ang IPRA (Indigenous People’s Rights Act) ng 1997 ay comprehensive law na hindi lamang ang karapatan ng mga Katutubong Mamamayan sa kanilang minanang lupa (lupa ng kanunu-nunuan) ang ipinagtatanggol ngunit pati na rin ang katarungang panlipunan, karapatang pantao, karapatang panlipunan at karapatang pangkultura. Ito ay bilang sagot sa paniniwalang ang mga lupaing ito ay ang kanilang lugar-sambahan (relihiyon), institusyon sa pag-aaral (edukasyon), lugar ng pamamahala (pulitikia at pamahalaan), kabuhayan at lugar ng merkado (ekonomiya), sentro ng medisina (kalusugan), tahanan (depensa at seguridad), pagkakakilanlan (pagkatao at karakter), at kasayasayan.
Pacing

Ang "Pacing" ay isang awitin na isinaplaka noong 1968 at inawit ng batikang mang-aawit ng Jazz na si Kathy dela Cruz.
Ang tema ng awitin ay tungkol sa kanyang mahal na mayroong pang dinaanang iba kaya naiwan ang biniling saging. Ginawa ito ng plakang Dyna Record. Ang tempo ng awitin ay may pagka-Jazz.
Maynila (teleserye)

Ang Maynila ay isang palabas ng GMA Network kada Sabado na ang dating alkalde ng Maynila na si Lito Atienza ang host nito. Tinatampukan ng palabas ang mga maiikling dula na patungkol sa mga karanasan ng mga kabataan. Sa Lungsod ng Maynila, Pilipinas ang lahat ng mga tanawing makikita dito.
Tagapagsanay (palakasan)

Sa palakasan, ang tagapagsanay ay ang taong sangkot sa panuto, tagubilin, at operasyon ng pagsasanay ng grupo ng manlalaro o ng isang indibidwal na atleta. Ang tagapagsanay ay maaari ring isang guro.
Ang mga kurso sa pagsasanay at mga seminar sa pag-eensayo ay dumarami. Isang importanteng ginagampanan ng mga tagapagsanay, lalo na ang mga tagapagsanay ng kabataan, ay ang pagtitibay ang kaligtasan para sa mga kabataang atleta. Ito ay nangangailangan ng kaalaman tungkol sa resusitasyong kardyopulmonaryo, pag-iwas sa kakulangan ng tubig sa katawan, at pagsunod sa alituntunin sa pamamaraan tungkol pagkawala ng malay.
Ang mga tagapagsanay ay madalas din na gumagawa ng plano sa paglalaro o alituntunin sa mga gagawin ng kanilang manlalaro habang naglalaro. Sa bawat palakasan, mayroong iba’t ibang plano ng paglalaro. Halimbawa, sa larong putbol, ang tagapagsanay ay maaaring pumili na magkaroon ng isang tagabantay, apat na taga-depensa, tatlo na nakapwesto sa gitna, at dalawa sa harapan. Depende sa mga tagapagsanay na mag-desisyon kung ilang manlalaro ang maglalaro sa bawat posisyon sa oras ng laro, hangga’t hindi sila lumalagpas sa pinakamaraming bilang ng mga manlalaro na pinapayagang maglaro sa laro. Depende rin sa tagapagsanay kung saang posisyon maglalaro ang isang atleta.
Barkada

Ang barkada ay tumutukoy sa isang pangkat ng mga magkakaibigan. Sa pinalawak na kahulugan, maaari itong tumukoy sa umpok o pulutong ng mga taong nagbibiyahe o mga pasahero, katulad ng mga nakalulan sa isang barko. Mayroong mabuting barkada at mayroon ding masamang barkada. Katulad ng barkada may hindi mabuting impluwensiya ang gang, isang pangkat o pulutong ng mga magkakaibigan na kinasasangkutan o kinadadamayan ng mga gawaing labag o laban sa lipunan.
Lorenzo de Olaza

Si Lorenzo de Olaza ay naglingkod bilang Kastilang Gobernador-Heneral ng Pilipinas.
Piramide ng Ehipto

Ang mga piramide ng Ehipto ay sinaunang mga hugis-piramideng mga kayariang gawa sa bato na nasa Ehipto. Mayroong 138 mga piramideng natagpuan sa Ehipto mula noong 2008. Karamihan sa mga ito ang ginawa bilang mga libingan ng mga Paraon ng bansa at ng kanilang mga konsorte noong mga panahon ng Luma at Gitnang Kaharian ng Ehipto.
Ang pinakamaagang nakikilalang piramideng Ehipsiyo ay ang Piramide ni Djoser (itinayo noong 2630 BKE–2611 BKE) na itinayo noong Pangatlong dinastiya ng Ehipto.  Ang piramideng ito at ang nakapaligid nitong kompleks ay dinisenyo ng arkitektong si Imhotep, at pangkalahatang itinuturing bilang mga pinakamatatandang mga kayariang pambantayog ng mundo na binuo sa pamamagitan ng dinamitang masonriya o mga bato.
Pinakakilala sa mga Piramide ng Ehipto ang mga natagpuan sa Gisa, na nasa paligid-ligid ng Cairo, Ehipto.  Ilan sa mga piramide ng Gisa ang ibinibilang sa pinakamalalaking mga istrukturang naitayo.
Ang Piramide ni Khufu sa Gisa ang pinakamalaking piramideng Ehipsiyo. Ito lamang ang isa sa Pitong mga Hiwaga ng Sinaunang Mundo na umiiral pa.
Marky Cielo

Buhay bago sumabak sa Showbiz

Si Cielo ay lumaki sa Butuan bago tumira sa Mountain Province noong 2001. Nabibigkas niya ang mga wikang Kankanaey, Ilokano, Tagalog at Bisaya (gaya ng Wikang Butuanon at Wikang Cebuano). Ayon sa pangyayari sa kanyang buhay na pinakita sa Magpakailanman, ang mga magulang ni Marky ay naghiwalay noong bata pa sila ng kanyang kapatid na babae. Mag-isa silang inalagaan ng kanyang ina. Nagkita lamang sila ng kanyang ama makalipas ng maraming taon.

Buhay Pang-kolehiyo

Siya ay isang unang taong mag-aaral sa Unibersidad ng Santo Luis sa Baguio City ng kursong arkitektura bago sumali sa Starstruck. Kabilang din siya sa SLU. Sinabi ng kanyang ama na may plano si Cielo na mag-aral muli subalit pumanaw na siya.

Pagsali sa StarStruck

Tinanggap niya ang paghikayat ng kanyang mga kaklase na sumali sa  StarStruck. Napanalunan niya ang titulong Ultimate Male Survivor, at ang titulong Sole Survivor Batch 3. Siya rin ang unang Igorot na sumali sa patimpalak.  Isa sa mga napalanunan niya ay ang bahay at lote sa Antipolo na tinitirhan ng kanyang pamilya.

Karera sa Showbiz

Pumasok si Cielo sa larangan ng showbiz pagkatapos ng kanyang pagkapanalo sa StarStruck. Ang kanyang unang palabasay ang Fantastikids kasama nila Isabella de Leon at B.J. "Tolits" Forbes at pagkatapos ay Encantadia: Pag-ibig Hanggang Wakas. Namatay ang kanyang ginaganap na tauhan sa mga palabas na Bakekang at Asian Treasures. Sinasabi na ang mga palabas na ito ang tumulong sa pag-taas ng karera ni Cielo. Naging bida si Cielo sa Pilipinong paggawa Uchuu Keiji Shaider bilang Alexis del Mundo o Shaider. Subalit Dennis Trillo at StarStruck Ultimate Hunk Aljur Abrenica ay sinama din dito at pinalitan ang titulo ng programa at tinawag na Zaido: Pulis Pangkalawakan, isang sekwel sa Mga Bayaning Bakal kung saan ginanap niya si Alexis Lorenzo o ang Berdeng Zaido. Sinasabing ang Zaido ay ang pinakamalaking tulong sa kanyang pag-angat bilang artista. Sumali din siya sa Sine Novela: Kaputol ng Isang Awit. Sumali din siya sa Codename: Asero at pagkatapos ay sa LaLola na naging huli niyang palabas sa telebisyion.

Kamatayan

Si Cielo ay natagpuan ng kanyang ina noong Disyembre 7, 2008, noong pumasok ito sa kanyang kuwarto sa kanilang bahay sa Lungsod ng Antipolo ng mga dakong alas-diyes ng umaga upang gisingin siya para sa isang programang pangkawang-gawa. Siya ay 20 taong gulang. Isang pang-unang ulat ay nagsabing namatay siya habang natutulog. Huling nakita si Cielo sa LaLola, kung saan iniwan niya ang karakter na si "Billy".
Thermodesulfobacteria

Ang Thermodesulfobacteria ay isang uri ng phylum sa bakterya kahariang Protista. Hindi malaman kung saan ito maikakategorya, sa Gram-positive bacteria o Gram-negative bacteria.
Maou

Ang Maou ay isang palabas sa telebisyon sa bansang Hapon.
Seiko Films

Ang Seiko Films ay isang produksyon sa pelikula sa Pilipinas na pag-aari ni Robbie Tan.
Burger King

Ang Burger King ay isang internasyonal na internasyunal na ahensiyang pagkain na nagbebenta ng s. Ang unang binuksan na tindahan 1954, Miami, Florida.
Ang isa sa buong mundo ng mga paboritong specialty ng Burger ay ang hamburger na tinatawag na "Whopper".
Kapag ang Burger King nagpasya upang palawakin ang kanilang trabaho sa Australia, alam nila ito ay nai-trademark na pangalan ng kanilang negosyo sa pamamagitan ng isang runner sa isang maliit na tindahan takeaway pagkain. Resultingly, ang franchise Australian unang Burger King Coporation, itinatag noong Perth, hindi angkop na pinamagatang The Hungry Jack, paulit-ulit ang pangalan at pakiramdam ang franchisee Jack Cowin. Tiyaking ibinebenta ni Jack ang kasalukuyang kategorya ng burgers, pati na rin ang isang espesyalista sa Australia, Burger Aussie. Burger na ito ay batay sa mga tradisyunal na Australian isda at chip shop paborito, kabilang ang pritong itlog, Bacon, mga sibuyas at beetroot at karne madalas, litsugas at kamatis.
Mga numero ng telepono sa Aserbayan

Sinusundan ng mga numero ng telepono sa Aserbayan ang inirerekomendang pormat ng ITU-T na  E.164 sa plano ng pagnunumero ng telepono nito. 
Idadayal muna ng isang tumatawag mula sa labas ng Aserbayan ang pandaigdigang numerong pang-akseso (unlapi ng pandaigdigang tawag) ng nagmumulang bansa (00 para sa karamihang bansa, 011 mula sa mga lugar ng NANP), tapos idadayal ang kodigong bansa (994 sa kasong ito), liligtaan ang unlaping trunk, at saka idadayal ang kodigong pook na may dalawang tambilang, at kasunod ang lokal na numero na may pitong tambilang. 
Halimbawa, upang maabutan ang embahada ng Estados Unidos sa Baku, Aserbayan, idadayal ng tumatawag sa Estados Unidos ang 011 994 12 4980335, habang idadayal ng tumatawag sa Reyno Unido ang 00 994 12 4980335. (12 ang kodigong pook para sa Baku) 
Para sa mga tawag sa loob ng Aserbayan ngunit sa labas ng kodigong pook ng tumatawag, hindi magdadayal ang tumatawag ng pandaigdigang numerong pang-akseso o kodigong bansa, ngunit idadayal ang unlaping trunk (8 sa kasong ito), kasunod ang kodigong pook, na sinusundan ng numero ng telepono. Halimbawa, upang tawagan ang Amerikanong embahada sa Baku mula sa Ganja, Aserbayan, idadayal ng isang tumatawag ang 8 12 4980335. 
Para sa lokal na tawag (isang tawag sa Aserbayan sa loob ng kodigong pook ng tumatawag) idadayal lamang ang lokal na numero: 4980335.
Luigi Natoli

Luigi Natoli (* Hunyo 15 1799 sa Patti; † Pebrero 25 1875 sa Messina) ay ang mga Katoliko Romano obispo ng Caltagirone at Archbishop ng Messina (Italya).
Santo Tomas Feria

Si Santo Tomas Feria ay isang santo ng Romano Katoliko.
Lalawigan ng Ordu

Ekonomiya

Umaasa ang ekonomiya ng lalawigan sa agrikultura. Kilala ang Ordu sa mga abelyana. Sa kabuuang Turkiya, nakapagagawa ito ng mga 70 porsiyento ng mga abelyana sa buong mundo, at ang Ordu ang pangunahing prodyuser sa Turkiya. Mahalaga din sa Ordu ang pag-alaga sa pukyutan, na nakagawa noong 2010 ng 12.8% ng mga pulut-pukyutan sa Turkiya.
Abductor pollicis brevis

Ang abductor pollicis brevis ay isang uri ng masel na nakalagay o nakapasok sa unang phalanx o buto ng hinlalaki ng kamay. Ito ang abduktor ng hinlalaki ng kamay.
Michael Everson

Si Michael Everson (born January 9, 1963) ay isang Amerikanong lingwista, script encoder, typesetter, taga-disenyo ng estilo ng titik, at tagapaglathala. Siya ay tagapagtakbo ng isang kompanya na Evertype, na nagpagawa siya ng mahigit 100 aklat noong 2006.
Yoga

Ang yoga ay isang paniniwala at gawain ng pagdidisiplina sa katawan at isipan.  Isa itong matanda o isinaunang disiplinang nagmula pa sa Indiya na gumagamit ng mga teknik o pamamaraan sa paghinga, ehersisyo, at meditasyon, at pinaniniwalaang nakapagpapainam ng kalusugan at nakapagbibigay ng kasiyahan.  Isang salitang Sanskrito ang yoga na may ibig sabihing unyon o pag-iisa.  Si Patanjali ang tagapanimula ng klasikong yoga, na nagbigay kahulugan sa yoga bilang ang pagtatanggal, pagtatapos, o paghinto ng pagbabago sa isipan o kaisipan.
Sa pangkalahatan, tinatawag na yogi ang isang taong nagyoyoga, bagaman maaari rin itong tumukoy sa isang lalaking nagsasanay o nagsasagawa ng sari-saring mga anyo ng daan ng yoga.  Bukod sa yogi, tinatawag ding yogin ang lalaking nagyoyoga.  Yogini ang katuringan sa isang babaeng nagyoyoga.  Nagpapanatili ang yogi ng matatag o hindi nagbabagong isipan, ang proseso ng pagaangat ng mababang sarili.  Sa karamihan ng mga pagkakataon, nilalaan ang ganitong mga katawagan para sa mga nasa mas masulong na mga tagapagsagawa ng yoga o mga taong araw-araw na nagyoyoga.  Nilalarawan din ng mga pantawag na ito ang mga Budistang monghe o sinumang pangkaraniwang tao o may-tahanang nakatuon o deboto sa meditasyon.
Binibigyang kahulugan sa teskto ng Shiva-Samhita ang yogi bilang isang maalam o nakaaalam na nakalagay ang buong kosmos sa loob ng kanyang katawan.  Sa Yoga-Shikha-Upanishad, nilalarawan ang dalawang mga uri ng yogin: yaong mga tumutusok sa "araw" (surya) sa pamamagitan ng iba't ibang mga uri ng teknik ng yoga, at sa iyung mga nakapupunta sa pintuan ng panggitnang konduwit (sushumna-nadi, daanan o daluyan) at umiinom ng nektar.
Turismo sa Biyetnam

Ang turismo sa Biyetnam ay isang bahagi ng ekonomiya ng Biyetnam. Noong 2012, ang Biyetnam ay binisita ng 6.8 milyong turista mula sa iba't ibang bansa na pagtaas mula 2.1 milyon noong 2000.
Pagtatampok sa Krus na Banal

Kasaysayan

Ayon sa tradisyon ng Simbahan, ang tunay na krus ni Hesus ay natagpuan ni Santa Elena, ina ng Emperador ng Roma na si Constantinong Dakila, noong taong 326 sa Jerusalem. Sa utos ni Santa Elena at Constatino, ipinatayo ang Basilika ng Santo Sepulkro (Banal na Libingan) sa lugar kung saan ito natagpuan. Noong Setyembre 14, makalipas ang sampung taon, ihinandog ang nasabing simbahan at dito inilagak ang bahagi ng krus.
Surian Cebu ng Teknolohiya

Ang Cebu Institute of Technology ay isang kolehiyong paaralan na matatagpuan sa Lungsod ng Cebu, Pilipinas.
Ito ay itinatag noong 1946 at kasalukuyang pinamumunuan ni Mr. Gregorio L. Escario.
Dictyoglomus thermophilum

Ang Dictyoglomus thermophilum ay isang uri ng pamilya sa bakterya kahariang Protista. Hindi malaman kung saan ito maikakategorya, sa Gram-positive bacteria o Gram-negative bacteria.
Elektromagnetikong alon

Ang elektromagnetikong liboy o elektromagnetikong alon ay isang alon o liboy sa puwang o espasyo na may mga bahaging may kuryente (elektriko) at may balani (magnetiko). Ang radyasyong elektromagnetiko ay inuuri ayon sa dalas ng alon: kabilang sa mga uring ito, ayon sa pagkakasunud-sunod ng kadalasan, along radyo, mikro-alon, radyasyong terahertz, radyasyong inprared, nakikitang liwanag, radyasyong ultrabiyoleta, sinag-X, at mga sinag na gamma. Sa ilang mga kontekstong teknikal, ang buong saklaw ay tinutukoy bilang 'liwanag' o 'ilaw' lamang.
Jose Mari Chan

Background

Ipinanganak noong marso 11,1945 sa iloilo.Grumadweyt siya sa kursong bachelor of arts degree sa Ekonomiks sa Unibersidad ng Ateneo.
Yahoo!

Ang Yahoo! ay isang portal na nagsisilbing elektronikong pintuan patungo sa iba't ibang serbisyo o websayt. Sa tahanang-pahina (homepage) ng Yahoo! makikita ang makinang panghanap (search engine) na nagbibigay daan sa libo-libong mapipindot na mga nahanap na websayt. Ang mga kawing (links) ay naililista ng walang bayad, mayroon ding paraan para mailista ng may mataas na pagkilala at posisyon sa pamamagitan ng pagbabayad ng karagdagang bayad sa paglilista. Ang kanilang punong tanggapan ay matatagpuan sa Sunnyvale, California, Estados Unidos.

Kilalang kakumpetensya

About.com, Answers.com, Ask.com, Google
Patina Lin

Si Patina Lin ay isang artista sa Taiwan.
Nadir

Sa larangan ng astronomiya, ang nadir o idalum ay ang pinakamababang kalagayan o "puntong Q" na nasa ibaba ng esperong selestiyal na katapat ng rurok. Sa mas espesipikong kahulugan, ito ang katawagang pang-astronomiya para sa selestiyal na esperong tuwiran o direktang nasa ilalim ng obserbador, tagatanaw, o ng pook, na tuwirang papunta sa gitna ng daigdig. Nasa kabilang polo ang nadir ng esperong selestiyal mula sa rurok.
Japanese Spitz

Anyo

Karaniwang umaabot sa 15-20 libra (7-9 kg) ang timbang at nakakatayo ang isang matandang Japanese Spitz ng 11-13 pulgada sa kanilang pinakamataas na bahagi. Mayroon itong makapal na patong sa ilalim ng kanilang balat na kulay puti. Natatakpan ng mahabang buhok ang kanilang buntot at dala-dala nilang nakakurba sa ibabaw ng kanilang likod. Maikli ang kanilang balat sa kalahating ibaba ng kanilang mga binti at mabalahibo sa kanilang unang paa. Madaling alagaan ang lahing ito kumpara sa iniisip ng mga bagong nagmamay-ari nito. Bagaman mukhang mahirap alagaan ang balahibo nito, kapag nalagyan ito ng putik, pipitikin lamang niya ito kapag natuyo na at magmumukhang bago ang balahibo nito. Maliit at nakaturong patayo ang mga tenga nito at balisuso nang kaunti ang nguso nito. Maitim at pahiwas nang kaunti ang kanilang malaking biluhabang mata at maitim ang kanilang ilong at bibig. Hugis-kunyas ang mukha ng Japanese Spitz at sila ay mapili rin sa pagkain.
Bamban ng tainga

Ang bamban ng tainga o membranong timpaniko (Ingles: tympanic membrane, tympanum, myrinx, o eardrum), ay isang manipis na membranong biyolohiko na naghihiwalay sa panlabas na tainga mula sa gitnang tainga. Tungkulin nito ang magdala ng tunog magmula sa hangin patungo sa mga osikel (o osikulo) na nasa loob ng gitna ng tainga. Ang butong malyus ang nagdurugtong sa puwang na nasa pagitan ng bamban ng tainga at ng iba pang mga osikel. Maaaring maghantong sa pagkawala ng pandinig na may kaugnay sa pagdadala ng tunog sa tainga ang pagputok o pagkabutas ng bamban ng tainga.
Wachigaiya Itosato

Ang Wachigaiya Itosato ay isang palabas sa telebisyon sa bansang Hapon.